IMISLab/GreekWikipedia huggingface dataset:
Νησί Γκρέιτ Μπάρριερ

Το Νησί Γκρέιτ Μπάρριερ (Αγγλικά: Great Barrier Island, Μαορί: Motu Aotea) είναι νησί στα βόρεια της Νέας Ζηλανδίας, 88 χλμ βορειοανατολικά του κεντρικού Ώκλαντ στον εξωτερικό Κόλπο Χαουράκι. Στην Μαορί γλώσσα αποκαλείται Αοτέα, που σημαίνει λευκό σύννεφο. Το επίσημο όνομά του είναι Νησί Γκρέιτ Μπάρριερ (Μότου Αοτέα), Great Barrier Island (Motu Aotea).

 Με μέγιστο μήκος (βορράς-νότος) περίπου 43 χιλιομέτρων, προστατεύει τον κόλπο από τον Ειρηνικό Ωκεανό στα ανατολικά. Η είσοδος στον κόλπο είναι δια μέσου δύο καναλιών, καθένα εξ αυτών στις δύο πλευρές του νησιού. Το Κανάλι Κολβίλλ χωρίζει το νοτιότερο σημείο του νησιού (Ακρωτήρι Μπάρριερ) από το Ακρωτήρι Κολβίλλ στην βόρεια άκρη της Χερσονήσου Κορομάντελ στα νότια, και το Κανάλι Κραντόκ χωρίζει το νησί από το μικρότερο Νησί Χαουτούρου/Λιτλ Μπάρριερ στα δυτικά. Με έκταση 285 τετραγωνικών χιλιομέτρων, το Γκρέιτ Μπάρριερ είναι το έκτο μεγαλύτερο νησί στη Νέα Ζηλανδία μετά τα Νότιο Νησί, Βόρειο Νησί, Νησί Στιούαρτ/Ρακιούρα, Νησί Τσάταμ και Νησί Ώκλαντ. Υπάρχουν 3 δημοτικά σχολεία στο νησί, αλλά καθόλου σχολεία δευτεροβάθμιας εκπαίδευσης, έτσι οι μαθητές είτε φεύγουν από το νησί για να συνεχίσουν την εκπαίδευσή τους στην ενδοχώρα ή κάνουν τις σπουδές τους μέσω του Σχολείου Αλληλογραφίας της Νέας Ζηλανδίας. Ο απομονωμένος βορράς του Νησιού Γκρέιτ Μπάρριερ ήταν ο τόπος όπου βούλιαξε το SS Wairapapa στις 29 Οκτωβρίου 1894. Η τραγωδία αυτή ήταν ένα από τα χειρότερα ναυάγια της Νέας Ζηλανδίας, και κόστισε τις ζωές 135 ανθρώπων. Επίσημος διαδυκτιακός τόπος με πληροφορίες για ταξίδια, καταλύματα και δραστηριότητες Ελεύθερη διαδυκτιακός τόπος με συνδέσμους σε πληροφορίες και φωτογραφίες του Νησιού Γκρέιτ Μπάρριερ (Μότου Αοτέα) Κατάλογος του Νησιού Γκρέιτ Μπάρριερ (Μότου Αοτέα) για καταλύματα και πληροφορίες για τον επισκέπτη περιλαμβανομένων ενός χάρτη και φωτογραφιών.
Αυγούστα της Βυρτεμβέργης, πριγκίπισσα του Τουρν ουντ Τάξις

Η Αυγούστα της Βυρτεμβέργης (γερμ. Auguste von Württemberg, 30 Οκτωβρίου 1734 - 4 Ιουνίου 1787) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε Πριγκίπισσα του Τουρν ουντ Τάξις.

 Η Αυγούστα Ελισάβετ γεννήθηκε στις 30 Οκτωβρίου 1734 στη Στουτγάρδη και ήταν η μόνη κόρη του Κάρολου Αλέξανδρου της Βυρτεμβέργης και της Μαρίας Αυγούστας, κόρης του Άνσελμου Φραγκίσκου του Τουρν & Τάξις. Στις 3 Σεπτεμβρίου 1753 στη Στουτγάρδη παντρεύτηκε τον Κάρολο Άνσελμο, 4ο Πρίγκιπα του Τουρν & Τάξις, και απέκτησαν τα εξής παιδιά: Μαρία Θηρεσία (1757-1776), παντρεύτηκε τον Κραφτ Ερνέστο του Έττινγκεν-Βάλενσταϊν. Απέκτησαν 1 παιδί. Σοφία Φρειδερίκη (1758-1800), παντρεύτηκε: 1) τον Ιερώνυμο Βικέντιο Ραντζίβιου. Απέκτησαν 1 παιδί· 2) τoν Ανδρέα Καζανόβσκι, δεν απέκτησαν παιδιά· και 3) τον Νικόλαο κόμη Όστρορογκ, δεν απέκτησαν παιδιά. Φραγκίσκος Ιωάννης-Νέπομουκ (1759-1760). Έρρικα Καρολίνα (1762-1784), παντρεύτηκε τον Ιωάννη Αλοΐσιο Β΄ του Έττινγκεν-Έττινγκεν και Έττινγκεν-Σπίλμπεργκ. Απέκτησαν 2 παιδιά. Αλέξανδρος Κάρολος (1763-1763). Φρειδερίκη Δωροθέα (1764-1764). Κάρολος Αλέξανδρος (1770-1827), παντρεύτηκε τη Θηρεσία του Μεκλεμβούργου-Στρέλιτς. Απέκτησαν 7 παιδιά. Φρειδερίκος Ιωάννης Νέπομουκ (1772-1805).Απεβίωσε στις 4 Ιουνίου 1787 στο Χόρνμπεργκ σε ηλικία 52 ετών. Τάφηκε στην εκκλησία του Ανακτόρου Λούντβιχσμπουργκ. 30 Οκτωβρίου 1734 – 3 Σεπτεμβρίου 1753: Η Δουκική Γαληνοτάτη Υψηλότητα Δούκισσα Αυγούστα της Βυρτεμβέργης 3 Σεπτεμβρίου 1753 – 17 Μαρτίου 1773: Η Δουκική Γαληνοτάτη Υψηλότητα Η Κληρονομική Πριγκίπισσα του Τουρν και Τάξις 17 Μαρτίου 1773 – 1776: Η Δουκική Γαληνοτάτη Υψηλότητα Η Πριγκίπισσα του Τουρν και Τάξις 1776 – 4 Ιουνίου 1787: Η Δουκική Γαληνοτάτη Υψηλότητα Πριγκίπισσα Αυγούστα του Τουρν και Τάξις, Δούκισσα της Βυρτεμβέργης Wilson, Peter H. (2004). "Women and Imperial Politics: The Württemberg Consorts 1674–1757" in Queenship in Europe 1660–1815: The Role of the Consort. Clarissa Campbell Orr (ed.). Cambridge University Press. (ISBN 0-521-81422-7).
Γάιος Ιούλιος Καίσαρ (ανθύπατος της Ασίας)

Ο Γάιος Ιούλιος Καίσαρας ΙΙΙ, λατιν.: Gaius Julius Caesar (π. 140 π.Χ. - 85 π.Χ.) ήταν Ρωμαίος συγκλητικός, υποστηρικτής του Γαΐου Μαρίου (συζύγου της αδελφής του) και πατέρας του Ρωμαίου δικτάτορα Ιούλιου Καίσαρα ΙV.

 Ο Γ. Ι. Καίσαρας ΙΙΙ νυμφεύτηκε την Aυρηλία Κόττα, μέλος του γένους των Αυρηλίων και Ρουτιλίων. Είχαν δύο κόρες, γνωστές ως Ιουλία η Πρεσβύτερη και Ιουλία η Νεότερη, και έναν γιο, τον Γάιο Ι. Κ. ΙV, που γεννήθηκε το 100 π.Χ. Ήταν ο αδελφός του Σέξτου Ιούλιου Καίσαρα ΙΙΙ υπάτου το 91 π.Χ. Η πρόοδος του Ι. Καίσαρα ΙΙΙ μέσω του cursus honorum (σειράς αξιωμάτων) μας είναι γνωστή από τις πηγές, αν και οι συγκεκριμένες ημερομηνίες που σχετίζονται με τα αξιώματά του, είναι αμφιλεγόμενες. Σύμφωνα με δύο ελεγείες που δημιουργήθηκαν στη Ρώμη πολύ μετά το τέλος του, ο Καίσαρας ΙΙΙ ήταν επίτροπος στην αποικία της Κερκίνης, στρατιωτικός τριβούνος, ταμίας, πραίτορας και υποπραίτορας της Ασίας. Οι ημερομηνίες αυτών των αξιωμάτων είναι ασαφείς. Η αποικία είναι πιθανώς μία από αυτές του Μάριου του 103 π.Χ. Ο Μπρόυτον υπολόγισε ότι αυτός έγινε πραίτωρ περί το 92 π.Χ. και quaestor (ταμίας) στις αρχές της δεκαετίας του 90 π.Χ. Ο Σάμνερ χρονολόγησε τη θητεία του ως ανθυπάτου της Ασίας από το 92 ως τουλάχιστον τον Ιανουάριο ή τον Φεβρουάριο του 90 π.Χ. Ο Μπρέναν, από την άλλη πλευρά, χρονολογεί τη διακυβέρνηση της Ασίας στις αρχές της δεκαετίας. Ο Καίσαρας απεβίωσε ξαφνικά το 85 π.Χ. στη Ρώμη, καθώς φορούσε τα παπούτσια του ένα πρωί. Ένας άλλος Καίσαρας, πιθανώς ο πατέρας του, είχε αποβιώσει παρόμοια στην Πίζα. Ο πατέρας του είχε αναθέσει την εκπαίδευσή του σε έναν από τους καλύτερους ρήτορες της Ρώμης, τον Mάρκο Αντώνιο Γνίφο. Με τη διαθήκη του άφησε στον Καίσαρα το μεγαλύτερο μέρος της περιουσίας του, αλλά αφού η φατρία του (αυτή του Μάριου) είχε ηττηθεί στον εμφύλιο πόλεμο της δεκαετίας του 80 π.Χ., αυτή η κληρονομιά κατασχέθηκε από τον αντίπαλο, τον δικτάτορα Λ. Κ. Σύλλα. Νυμφεύτηκε την Αυρηλία Κόττα, κόρη του Λεύκιου Αυρηλίου Κόττα και αδελφή τριών υπάτων, και είχε τέκνα: Ιουλία η Πρεσβύτερη (αδελφή του Καίσαρα) πριν το 101 - μετά το 61 (;), παντρεύτηκε πρώτα τον Λεύκιο Πινάριο και έπειτα τον Κόιντο Πέντιο. Ιουλία η Νεότερη (αδελφή του Καίσαρα) 101 - 51 π.Χ., παντρεύτηκε τον Μάρκο Άτιο Βάλβο πραίτορα και κυβερνήτη της Σαρδηνίας. Γάιος Ιούλιος Καίσαρ IV 100 - 44 π.Χ., δικτάτορας της Ρώμης, στρατηγός, ιστορικός. Brennan, T. Corey (2001). [[[:Πρότυπο:Googlebooks]] The Praetorship in the Roman Republic Volume 2: 122 to 49 BC]. Oxford University Press. ISBN 0-19-511460-4. Broughton, T. Robert S. (1952). The Magistrates of the Roman Republic Volume II: 99 B.C.–31 B.C. (PDF). New York: American Philological Association. Münzer, Friedrich, "Iulius 130" (in German), Realencyclopädie der classischen Altertumswissenschaft (RE, PW), volume X.1 (Stuttgart, 1918), columns 185–186. Sumner, G.V. (1978). «Governors of Asia in the Nineties B.C.». Greek, Roman, and Byzantine Studies 19 (2): 147–153. https://grbs.library.duke.edu/article/view/7491/4899.
Ισαάκ Καζομπόν

Ο Ισαάκ Καζομπόν (Isaak Casaubon, 18 Φεβρουαρίου 1559 - 1 Ιουλίου 1614) ήταν Γάλλος κλασικός λόγιος και φιλόλογος, που δραστηριοποιήθηκε πρώτα στη Γαλλία και στη συνέχεια στην Αγγλία, και που στην εποχή του θεωρήθηκε από πολλούς ως ο πιο μορφωμένος άνθρωπος στην Ευρώπη.

 Γεννήθηκε στη Γενεύη το 1559 από γονείς πρόσφυγες Ουγενότους όπου τρία χρόνια μετά μετακόμισαν στη Γαλλία. Σε ηλικία 17 ετών στάλθηκε για φιλολογικές σπουδές στην Ακαδημία της Γενεύης. Εκεί υπό τον καθηγητή Φραγκίσκο Πόρτους σπούδασε την ελληνική φιλολογία όπου σε ηλικία μόλις 22 ετών ανέλαβε τη θέση του καθηγητή του που τον είχε προτείνει, "εν ζωή", διάδοχό του. Ο Καζομπόν δίδαξε εκεί την ελληνική γλώσσα επί 15 χρόνια, μέχρι το 1596. Στο διάστημα αυτό μετά τον ατυχή πρώτο του γάμο νυμφεύτηκε την κόρη του Φλωρεντινού εκδότη Ερρίκου Εστιέ επίσης σπουδαίου ελληνιστή. Στη συνέχεια μετά από πολλές γνωριμίες που ανέπτυξε μετέβη στο Παρίσι όπου και ανέλαβε έμμισθος καθηγητής στο Πανεπιστήμιο του Μονπελιέ με τον τίτλο του «συμβούλου του Βασιλέως». Εκεί παρέμεινε τρία χρόνια μελετώντας αρχαίους Έλληνες συγγραφείς εκδίδοντας επ΄ αυτών διάφορες σημειώσεις και μελέτες. Από εκεί μετέβη στη Λυών απ΄ όπου το 1604 προσκλήθηκε από τον Βασιλέα Ερρίκο τον Δ΄ της Γαλλίας ν΄ αναλάβει βιβλιοθηκονόμος του Πανεπιστημίου του Παρισιού με μισθό και έξτρα σύνταξη. Ο Καζομπόν αποδέχθηκε τη πρόσκληση και επανήλθε στο Παρίσι παραμένοντας μέχρι το 1610. Λόγω της μεγάλης αναγνώρισης του έργου του πολλοί καθηγητές της εποχής, άλλων πανεπιστημίων, προσπαθούσαν να τον δελεάσουν για να εργαστεί κοντά τους, λόγω των μεγάλων θρησκευτικών αναστατώσεων που συνέβαιναν τότε. Μετά τη δολοφονία του βασιλέως της Γαλλίας ο Καζομπόν ασχολήθηκε έντονα με τα εκκλησιαστικά θέματα παίρνοντας μία θέση μεταξύ Πουριτανισμού και Καθολικισμού. Τότε ο Αρχιεπίσκοπος του Καντέρμπουρι με σύμφωνη γνώμη του Βασιλέως της Αγγλίας Ιακώβου του Α΄ προσκάλεσε τον Καζομπόν στο Λονδίνο. Ο Καζομπόν δέχθηκε την πρόσκληση: μετανάστευσε μόνιμα στην Αγγλία όπου και παρέμεινε μέχρι το θάνατό του. Εκεί δέχθηκε μεγάλες τιμές, έκανε σπουδαίες γνωριμίες και ανέλαβε καθηγητής στο Πανεπιστήμιο του Καίμπριτζ. Παρά ταύτα δεν έλειψαν κατά καιρούς οι σε βάρος του ίδιου και της οικογενείας του σοβινιστικές κατηγορίες των Άγγλων κυρίως λόγω της γαλλικής καταγωγής του. Ο Ισαάκ Καζομπόν πέθανε το 1614. Το έργο του συνέχισε ο γιος του Φλωρέντιος Στέφανος Μήρικος Καζομπόν, επίσης λόγιος, θεολόγος και ελληνιστής. Ο Ισαάκ Καζομπόν εκτός από τις σπουδαίες εκπαιδευτικές παραδόσεις που έκανε στα τρία παραπάνω ανώτατα πνευματικά ιδρύματα της εποχής του, έγραψε πλήθος συγγραμμάτων (κριτικές και επεξηγηματικές σημειώσεις) επί των αρχαίων Ελλήνων συγγραφέων. Θεωρείται μάλιστα ο πρώτος που ασχολήθηκε με την έκδοση όλου του συγγραφικού έργου του Στράβωνα, αλλά και άλλων όπως του Αριστοτέλη, του Διογένη του Λαέρτιου, του Θεόφραστου, του Πλίνιου, του Αθήναιου κ.ά. Επίσης από τα σημαντικότερα συγγράμματά του ξεχωρίζουν τα «Περί σατυρικής ποίησης των αρχαίων Ελλήνων και Ρωμαίων», «Περί εκκλησιαστικής ελευθερίας» κ.ά. Νεώτερον Εγκυκλοπαιδικόν Λεξικόν Ηλίου" τομ.10ος, σελ.28. Πολυμέσα σχετικά με το θέμα Isaac Casaubon στο Wikimedia Commons
Δημήτριος Βυζάντιος

Ο Δημήτριος Βυζάντιος (αληθινό όνομα: Δημήτριος Κωνσταντίνου Χατζή-Ασλάνης, αναφερόταν και ως Δ. Κ. Χ. Ασλάνης Βυζάντιος) ήταν κωμωδιογράφος και αγιογράφος. Το δημοφιλέστερο θεατρικό του έργο υπήρξε η Βαβυλωνία.

 Ο Βυζάντιος γεννήθηκε το 1790 στην Κωνσταντινούπολη. Όντας μορφωμένος και γλωσσομαθής, ανέλαβε πολλές και διάφορες θέσεις εργασίας εκ των οποίων οι κυριότερες ήταν η θέση του ως διερμηνέας του Μπέη της Τύνιδας και ως γραμματέας της Πελοποννησιακής Γερουσίας. Κατά τα πρώτα χρόνια της Οθωνικής Βασιλείας, ο Βυζάντιος δυσαρεστήθηκε από την πολιτική κατάσταση της χώρας και αποσύρθηκε στην Πάτρα, όπου εργάστηκε ως αγιογράφος. Απεβίωσε εκεί, το 1853. Διακόσμησε εκκλησίες στην Πελοπόννησο, μεταξύ άλλων και την οροφή του παλαιού Αγίου Ανδρέα στην Πάτρα με μεγάλες συνθέσεις, σύμφωνα με γλυκερά και από τότε ξεπερασμένα ιταλικά πρότυπα. Αυτό ανταποκρινόταν στην επαρχιακή νοοτροπία της εποχής. Το έργο του Βαβυλωνία διαδραματίζεται σε ένα πανδοχείο στο Ναύπλιο και αφηγείται μια ιστορία Ελλήνων από διαφορετικά μέρη της Ελλάδας, οι οποίοι γιορτάζουν τη νίκη των συμμαχικών δυνάμεων στη Ναυμαχία του Ναυαρίνου (1827). Το έργο μεταφέρει, με κωμικό τρόπο, την ασυνεννοησία μεταξύ των χαρακτήρων η οποία δημιουργείται λόγω των τοπικών ιδιωμάτων και γλωσσών του καθενός. Είναι το πρώτο θεατρικό έργο της ελληνικής λογοτεχνίας μετά την απελευθέρωση από την Οθωμανική Αυτοκρατορία. Στην αρχή είχε γραφτεί σε τέσσερις πράξεις αλλά αργότερα ο συγγραφέας πρόσθεσε και μία πέμπτη. Το θεατρικό έργο εκδόθηκε για πρώτη φορά στο Ναύπλιο το 1836, ενώ το 1970 μεταφέρθηκε στον κινηματογράφο σε σενάριο και σκηνοθεσία του Γιώργου Διζικιρίκη. Η Βαβυλωνία (1836) Μύθοι, μυθιστορίαι και διηγήματα ηθικά και αστεία, εκτεθέντα προς διασκέδασιν των Ελλήνων (1839) Ο Σινάνης (1838) Η Γυναικοκρατία (1841) Ο Κόλαξ (1856) Κατάλογος με θεατρικές παραστάσεις που βασίστηκαν σε έργα του Δ. Βυζάντιου. Βαρελάς Λάμπρος, Ο Παναγιώτης Σούτσος για το αγιογραφικό έργο του Δ. Κ. Βυζάντιου, περ. Μικροφιλολογικά, τ/χ. 16 (Φθινόπωρο 2004),σελ. 10-13. Οπτικοακουστικό υλικό (Εθνικό Θέατρο, Βαβυλωνία) (ανακτήθηκε 2010-11-09) Βιογραφικό Σημείωμα-Ενδεικτική Βιβλιογραφία Εθνικό Κέντρο Βιβλίου Αρχειοθετήθηκε 2021-05-31 στο Wayback Machine. Παρουσίαση του θεατρικού έργου Η Γυναικοκρατία Άγιος Ανδρέας Δήμος Πατρέων
Στέφαν Μπρίουα

Ο Στέφαν Βουαντίσουαφ Μπρίουα (πολωνικά: Stefan Władysław Bryła) (17 Αυγούστου 1886, Κρακοβία – 3 Δεκεμβρίου 1943, Βαρσοβία) ήταν Πολωνός μηχανικός κατασκευών και πρωτοπόρος συγκόλλησης. Σχεδίασε και κατασκεύασε την πρώτη συγκολλημένη οδική γέφυρα στον κόσμο.

 Ο Μπρίουα ήταν Καθηγητής στο Τεχνολογικό Πανεπιστήμιο του Λβουφ από το 1927 και στο Τεχνολογικό Πανεπιστήμιο της Βαρσοβίας από το 1934. Ήταν ο συγγραφέας των βασικών μεθόδων συγκόλλησης μεταλλικών κατασκευών. Το 1927 σχεδίασε τη γέφυρα Μαουζίτσε, την πρώτη συγκολλημένη οδική γέφυρα στον κόσμο. Η γέφυρα ανεγέρθηκε στον ποταμό Σουούντβια στο Μαουζίτσε, κοντά στο Γουόβιτς, της Πολωνίας το 1929. Ήταν ακόμη σε χρήση το 1977, οπότε αναλήφθηκαν σχέδια για την αντικατάστασή της με μια ευρύτερη δομή. Ως εκ τούτου, η γέφυρα εγκαταστάθηκε ξανά ως ιστορικό μνημείο σε τοποθεσία ελαφρώς βορειότερα. Το 1995, η American Welding Society παρουσίασε ένα Βραβείο Ιστορικής Συγκολλημένης Κατασκευής για τη γέφυρα στην Πολωνία. Σχεδίασε επίσης πολυώροφα κτίρια: το Drapacz Chmur στο Κατοβίτσε και το Prudential στη Βαρσοβία το 1932.Κατά τη διάρκεια του Β' Παγκοσμίου Πολέμου, ο Μπρίουα δίδαξε στα Μυστικά Πανεπιστήμια. Η μυστική διδασκαλία ήταν η αιτία της σύλληψης του. Συνελήφθη στις 16 Νοεμβρίου 1943 μαζί με την οικογένειά του και δολοφονήθηκε κατά τη διάρκεια της Aktion AB από τους Γερμανούς στη Βαρσοβία στις 3 Δεκεμβρίου 1943, στην οδό Πουουάφσκα 13. Ο συμβολικός τάφος του βρίσκεται στο Κοιμητήριο Ποβόνσκι στη Βαρσοβία.
Πατρίκ Μιλέρ

Ο Πατρίκ Μιλέρ (γεννημένος στις 17 Δεκεμβρίου 1976 στη Γενεύη) είναι ένας Ελβετός επαγγελματίας ποδοσφαιριστής που αυτό τον καιρό είανι ελεύθερος καθώς το συμβόλαιό του με τη Μονακό, που ήταν και η τελευταία του ομάδα, έχει ολοκληρωθεί.

 Ο Μιλέρ ξεκίνησε την καριέρα του στην ΦΚ Μεϋρίν πριν πάρει μεταγγραφή για τη Σερβέτ Γενεύης. Αγωνίστηκε επίσης στην Ελβετία με τη φανέλα της Γκρασχόπερς στη Ζυρίχη. Το ταλέντο του δεν πέρασε απαρατήρητο από τη γαλλική Ολιμπίκ Λυών, που τον έκανε δικό της. Έχει επίσης αγωνσιτεί στην Ισπανία με τη Ρεάλ Μαγιόρκα αλλά και με την ΦΚ Βασιλεία στην Ελβετία. Στις 31 Αυγούστου του 2008 υπέγραψε συμβόλαιο 2 ετών με τη Μονακό. Ο Μιλέρ αγωνιζόταν αρκετά συχνά με την Εθνική Ελβετίας και ήταν μέλος της αποστολής της που συμμετείχε στο Παγκόσμιο Κύπελλο του 2006. Είναι αντιπαθής για τα πολλά φάουλ που έκανε στο Μουντιάλ του 2006 μπλοκάρωντας με τα χέρια την μπάλα. Η σύζυγος του Μιλέρ λέγεται Κάτια και έχει δύο παιδιά, μια κόρη που λέγεται Νόρα (γεννημένη στις 30 Απριλίου 2004) και έναν γιο που λέγεται Νταν (γεννημένος στις 5 Μαρτίου 2006). Έχει διπλή εθνικότητα, Ελβετική και Αυστριακή. Ο Πατρίκ Μιλέρ στο Fussballdaten
348

Η τρέχουσα σελίδα αφορά το έτος 348 κατά το Γρηγοριανό ημερολόγιο Το έτος 348 (CCCXLVIII ) ήταν ένα δίσεκτο έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Φιλίππου και Σαλία (ή, λιγότερο γνωστό, το Έτος 1101 από Κτήσεως Κόσμου). Η ονομασία 348 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ευρώπη Ο Ουλφίλας γλυτώνει από το θρησκευτικό προσηλυτισμό του Γότθου φυλάρχου Αθαναρίχου και αποκτά την άδεια του Κωνσταντίνου Β΄ να μεταναστεύσει με την ομάδα των προσηλυτισμένων του στη Μοισία και εγκαθίσταται κοντά στη Νικόπολη η προς Ίστρο (Βουλγαρία). Ασία Στην Περσία, οι γυναίκες εγγράφονται στο στρατό για να εκτελέσουν επικουρικές υπηρεσίες. Στην Ινδία, ο Σαμουντραγκούπτα της Αυτοκρατορίας Γκούπτα νικά το Ρουντρασένα στη μάχη. Προυδέντιος, Ρωμαίος Χριστιανός ποιητής (πεθαίνει το 413) Σενούτης, μοναχός και άγιος (πεθαίνει το 466) 9 Μαΐου - Παχώμιος ο Μέγας, ιδρυτής του Χριστιανικού κοινοβιακού μοναστισμού (γεννιέται το 292) 12 Δεκεμβρίου - Άγιος Σπυρίδων, Ελληνοκύπριος Ορθόδοξος επίσκοπος και άγιος (γεννιέται το 270) Μουρόνγκ Χουάνγκ, Κινέζος ηγεμόνας του Πρώην Γιέν (γεννιέται το 297)
Vaya Con Dios

Οι Vaya Con Dios είναι βελγικό μουσικό συγκρότημα, που δημιουργήθηκε το 1986 από τους Dani Klein, Dirk Schoufs και Willy Lambregt (το τελευταίο μέλος αντικαταστάθηκε από τον Jean-Michel Gielen). Στα ισπανικά το όνομά τους σημαίνει "Ο Θεός μαζί σας". Έκαναν διεθνή επιτυχία με τραγούδια όπως το "Just a Friend of Mine" (που έγινε επιτυχία στη Γαλλία), "What's a Woman?" (νούμερο 1 επιτυχία στην Ολλανδία το 1990), "Nah Neh Nah", "Don't Cry for Louie", "Puerto Rico", "Heading for a Fall", "Johnny" και "Don't Break My Heart". Συνολικά, οι Vaya Con Dios έχουν πουλήσει περισσότερα από 7 εκατομμύρια άλμπουμς και πάνω από 3 εκατομμύρια singles.

 Η Ντάνι Κλάιν (Dani Klein), κύρια τραγουδίστρια και ο Βίλι Λάμπρεγκτ (Willy Lambregt) έκαναν προηγουμένως επιτυχία στο συγκρότημα Arbeid Adelt! και αποφάσισαν να δημιουργήσουν το συγκρότημα Vaya Con Dios μαζί με τον κοντραμπασίστα Dirk Schoufs, επειδή είχαν κοινά ενδιαφέροντα στην τσιγγάνικη μουσική, την τζαζ και την όπερα. Οι ίδιοι θεωρούσαν ότι τα εν λόγω μουσικά είδη δεν απολάμβαναν ευρύτερη εκτίμηση στις Βρυξέλλες. Το πρώτο τους single, "Just a Friend of Mine" είχε λάτιν ρυθμό και έκανε μεγάλη επιτυχία στη Γαλλία, πουλώντας πάνω από 300.000 αντίτυπα. Ο Willy Lambregt έφυγε από το συγκρότημα και αντικαταστάθηκε από το Ζαν-Μισέλ Γκιλέν. Εξαιτίας του τσιγγάνικου ρυθμού τους, το συγκρότημα δεν ήταν ευρύτερα γνωστό στην Ολλανδία. Ωστόσο, το καλοκαίρι του 1990 κατάφεραν να κάνουν την πρώτη τους επιτυχία με το "What's a Woman?" το οποίο ήταν στο νούμερο ένα για τρεις εβδομάδες. Έτσι, τα μέλη τους συγκροτήματος έγιναν οι δεύτεροι Βέλγοι καλλιτέχνες που πέτυχαν να έχουν μία νούμερο ένα επιτυχία στην Ολλανδία, με πρώτο τον Ιβάν Χέιλεν το 1974. Το τραγούδι αναφέρεται στις δυσκολίες που έχουν οι άνδρες και οι γυναίκες, που από τη μία χρειάζονται οι μεν τους δε, από την άλλη όμως δυσκολεύονται να κατανοήσουν ο ένας τον άλλο. Το 1991 οι Ντάνι Κλάιν και Ντιρκ Σουφς αποφάσισαν να συνεχίσουν ξεχωριστά την καριέρα τους και έκτοτε το συγκρότημα αποτελείται από την Κλάιν και διάφορους μουσικούς. Στις 24 Μαΐου του 1991 ο Σουφς απεβίωσε από ασθένεια που σχετίζεται με το AIDS. Ο ίδιος είχε προσβληθεί από τον ιό HIV μέσω χρήσης ναρκωτικών. Το τρίτο άλμπουμ του συγκροτήματος, με τίτλο Time Flies είναι πιο μελαγχολικό από τα προηγούμενα. Παρά την αλλαγή της μουσικής και της σύνθεσης του συγκροτήματος, οι Vaya Con Dios παρέμειναν δημοφιλείς στην Ευρώπη και ιδιαίτερα στη Γαλλία, τη Γερμανία και τη Σκανδιναβία, ως το 1996, οπότε αποχώρησε η Κλάιν από τη μουσική βιομηχανία λόγω υπερβολικής πίεσης. Η τραγουδίστρια επανήλθε το 1999 στο συγκρότημα Purple Prose, που κυκλοφόρησε ένα ομότιτλο άλμπουμ τη ίδια χρονιά. Οι Vaya Con Dios επέστρεψαν το 2004 με νέο album υπό τον τίτλο The Promise, που κυκλοφόρησε από ανεξάρτητη δισκογραφική εταιρεία. Το 2006 κυκλοφόρησαν ένα συλλεκτικό άλμπουμ, με τις μεγαλύτερες επιτυχίες τους. Επίσημη ιστοσελίδα Vaya Con Dios and Purple Prose at the Belgian Pop & Rock Archives Ιστοσελίδα των Vaya Con Dios Αρχειοθετήθηκε 2021-05-13 στο Wayback Machine.
Fallen

Το Fallen ήταν το πρώτο και πιο επιτυχημένο άλμπουμ που κυκλοφόρησε το αμερικανικό συγκρότημα Evanescence. Βγήκε στην αγορά στις 4 Μαρτίου του 2003 και αρκετά από τα τραγούδια του έγιναν επιτυχίες σε πολλές χώρες του κόσμου. Το Fallen έχει κυκλοφορήσει σε αρκετές διαφορετικές εκδόσεις, με έξτρα τραγούδια και εκτελέσεις.

 Το άλμπουμ ηχογραφήθηκε σε 5 στούντιο στην ευρύτερη περιοχή του Λος Άντζελες. Στα Track Record Inc. και NRG Recording Studios στο Βόρειο Χόλυγουντ, στα Ocean Studios του Μπέρμπανκ, στα Conway Recording Studios του Χόλυγουντ, ενώ τα έγχορδα ηχογραφήθηκαν στο The Newman Stage της 20th Century Fox. Το Fallen παρέμεινε για 58 εβδομάδες στο Top 20 του Billboard και 100 εβδομάδες στο Top 200 του ίδιου chart. Στο Ηνωμένο Βασίλειο το άλμπουμ παρέμεινε για 33 εβδομάδες στο Top 20 και 60 εβδομάδες στο Top 75 ενώ έφτασε και στο #1. Τρία χρόνια αργότερα, το 2006, την εβδομάδα που το δεύτερο άλμπουμ των Evanescence, The Open Dour βρέθηκε στο #2 του ίδιου chart, το Fallen επανεμφανίστηκε στο #35, για να βγει από το chart τρεις εβδομάδες αργότερα. Το Fallen παρέμεινε στο #1 του United World Chart για 10 εβδομάδες, (εννέα το 2003, και μία το 2004), ενώ συνολικά έμεινε στο chart για 82 εβδομάδες. Μέχρι τον Απρίλιο του 2008, το Fallen είχε παραμείνει στο Top Pop Catalog του Billboard για περισσότερες από 223 εβδομάδες. Στις ΗΠΑ, το άλμπουμ έγινε πλατινένιο τον Απρίλιο του 2003, (έχοντας επίσης γίνει χρυσό νωρίτερα τον ίδιο μήνα), διπλά πλατινένιο τον Ιούνιο του 2003 και τριπλά πλατινένιο τον Οκτώβριο του 2003. Τον Ιούνιο του 2008 έγινε επτά φορές πλατινένιο. Το Fallen ήταν το όγδοο άλμπουμ με τις καλύτερες πωλήσεις στις ΗΠΑ για το 2004, καθώς πούλησε 2,61 εκατομμύρια αντίτυπα. Καταλαμβάνει τη θέση #95 στο United World Chart όλων των εποχών. Μέχρι τον Απρίλιο του 2008 είχε πουλήσει περισσότερα από 7 εκατομμύρια αντίτυπα στις ΗΠΑ και περισσότερα από 17 εκατομμύρια σε όλο τον κόσμο. Bring Me to LifeBring Me to Life (Album Version) Bring Me to Life (Bliss Mix) Farther Away MissingGoing UnderGoing Under (Album Version) Going under (Live Acoustic Version) Heart-Shaped Box (Acoustic Nirvana Cover)My ImmortalMy Immortal (Band Version) My Immortal (Album Version) Haunted (Live from Session @ AOL) My Immortal (Live from Cologne)Everybody's FoolEverybody's Fool (Album Version) Taking Over Me (Live from Cologne) Whisper (Live from Cologne) Everybody's Fool (Instrumental Version)
ΜΚ Βέντσπιλς

Η ΜΚ Βέντσπιλς (λετονικά: BK Ventspils) είναι λετονικός επαγγελματικός σύλλογος καλαθοσφαίρισης, με έδρα το Βέντσπιλς. Η ομάδα αγωνίζεται στο Πρωτάθλημα Λετονίας (LBL), στη Βαλτική Λίγκα (BBL) και στο Μπάσκετμπολ Τσάμπιονς Λιγκ.

 Η ΜΚ Βέντσπιλς ιδρύθηκε το 1994. Τα πρώτα χρόνια η Βέντσπιλς αποδείχτηκε σημαντικό μέρος της λετονικής καλαθοσφαίρισης, αλλά το σημαντικό βήμα έγινε το 1997 όταν χτίστηκε το Ολυμπιακό Κέντρο Βέντσπιλς. Εκείνη την εποχή, η Βέντσπιλς ξεκίνησε να παίζει σε διεθνείς διοργανώσεις, παίζοντας στο Κύπελλο Κόρατς 1997-98 και ακολούθως αγωνίστηκε στο Κύπελλο Σαπόρτα. Εν τω μεταξύ, στο Πρωτάθλημα Λετονίας, η Βέντσπιλς έφτασε στους τελικούς τόσο το 1998 όσο και το 1999, αλλά το 2000 κέρδισε τον πρώτο εγχώριο τίτλο της και στη συνέχεια κέρδισε επτά συνεχόμενους, από το 2000 έως το 2006. Η ομάδα κέρδισε τον όγδοο τίτλο πρωταθλήματος το 2009.Κατά τη διάρκεια αυτών των συνεχόμενων πρωταθλημάτων, η Βέντσπιλς είχε επίσης εξαιρετικές επιδόσεις σε ευρωπαϊκές διοργανώσεις. Κατά τη σεζόν 2002–03, η Βέντσπιλς έφτασε στο Φάιναλ Φορ του FIBA Champions Cup, όπου τερμάτισε τρίτη. Τη σεζόν 2003–04, η Βέντσπιλς έκανε το ντεμπούτο της στο ULEB Cup, όπου τερμάτισε όγδοη. Τη σεζόν 2004-05 του ULEB Cup, η Βέντσπιλς έφτασε πιο ψηλά, όπου δεν πέρασε στους ημιτελικούς, χάνοντας την πρόκριση για έναν πόντο στη σιερά δύο αγώνων εναντίον της Χέμοφαρμ. Πριν από τη σεζόν 2009–10, η Βέντσπιλς συμμετείχε στον προκριματικό γύρο της Ευρωλίγκα, όπου έγινε η πρώτη λετονική ομάδα που το έκανε. Η Βέντσπιλς υπήρξε ομάδα πολλών παικτών που στη συνέχεια εδραιώθηκαν στην ευρωπαϊκή σκηνή, όπως οι Μάιρ Τσάτμαν, Μαριγιόνας Πετραβίτσιους, Γιάνις Μπλουμς, Μπρεντ Ράιτ και άλλοι, οι οποίοι αργότερα είχαν επιτυχημένη σταδιοδρομία σε επίπεδο Ευρωλίγκα. Το 2013, η ΜΚ Βέντσπιλς έγινε ο πρώτος λετονικός σύλλογος που κέρδισε τη Βαλτική Λίγκα, αφού κέρδισε τον πρώτο αγώνα με 69-91 και χάνοντας το δεύτερο, με μόλις 70-73, στον τελικό εναντίον της λιθουανικής ΜΚ Πριέναϊ. Την επόμενη σεζόν, η Βέντσπιλς κέρδισε τον πρώτο της τίτλο πρωταθλήματος Λετονίας από το 2009. Κατέκτησε επίση το πρωτάθλημα Λετονίας το 2014. Πρωτάθλημα Εσθονίας-ΛετονίαςΝικητές (1): 2019Πρωτάθλημα Λετονίας:Νικητές (10): 2000, 2001, 2002, 2003, 2004, 2005, 2006, 2009, 2014, 2018 2η θέση (9): 1998, 1999, 2007, 2011, 2012, 2013, 2015, 2017, 2019 3η θέση (4): 1996, 2008, 2010, 2016Βαλτική ΛίγκαΝικητές (1): 2013 2η θέση (1): 2015 3η θέση (2): 2007, 2010Πρωτάθλημα Βόρειας Ευρώπης3η θέση (1): 2002FIBA Europe Champions Cup3η θέση (1): 2003 Επίσημος ιστότοπος (λετονικά) Σελίδα ομάδας στο Eurocup Σελίδα ομάδας στο FIBA Europe Σελίδα ομάδας στη Βαλτική Λίγκα Σελίδα ομάδας στο Πρωτάθλημα Λετονίας Σελίδα ομάδας στο Eurobasket.com
Θεοδόσιος Υφαντίδης

Ο Θεοδόσιος Υφαντίδης (1908-1986) ήταν Έλληνας πολιτικός. Γεννήθηκε στην Αλεξανδρούπολη. Υπηρέτησε ως δήμαρχος Καρπενησίου από το 1964 ως το 1967 και ξανά από το 1975 ως το 1978. Έγινε ο πρώτος αιρετός δήμαρχος της πόλης μεταπολιτευτικά.

 Εξελέγη για πρώτη φορά δήμαρχος στις δημοτικές εκλογές του 1964 με 1.275 ψήφους έναντι 662 του Δημήτρη Κοτσιμπού και υπηρέτησε ως την αντικατάστασή του από τη χούντα, το 1967. Εξελέγη δήμαρχος μετά την πτώση της δικτατορίας, στις δημοτικές εκλογές του 1975 με 1.088 ψήφους (ποσοστό 62,6%) έναντι 649 ψήφων (37,4%) για τον Αθανάσιο Παπαγιαννόπουλο.Πέθανε στις 10 Μαΐου 1986.
Κουμαραδαίοι Σάμου

Οι Κουμαραδαίοι είναι χωριό του δήμου Ανατολικής Σάμου της Περιφερειακής Ενότητας Σάμου με πληθυσμό 123 κατοίκων, σύμφωνα με την απογραφή του 2011. Το χωριό έχει μεγάλη παράδοση στην αγγειοπλαστική τέχνη στα υφαντά και στα αρωματικά φυτά και είναι φημισμένο για αυτά . Επίσης λίγο έξω από το χωριό βρίσκεται το ιστορικό Μοναστήρι τής Μεγάλης Παναγίας το οποίο ιδρύθηκε το 1586 απο τους μοναχούς Νειλο και Διονύσιο.

 Το χωρίο είναι χτισμένο στην Ν.Α. πλαγιά του Καρβούνη μέσα σε μία ρεματιά. Προς την ανατολή φαίνεται ο Επταστάδιος Πορθμός, η Μυκάλη, το Πυθαγόρειο, ολόκληρος ο κάμπος της Χώρας και το Ηραίο. Προς τα Νότια είναι το μοναστήρι της Μεγάλης Παναγίας και ο Παγώνδας. Προς την Δύση είναι ο Πύργος και Βόρεια οι Μαυρατζαίοι. Το έδαφος της περιοχής είναι ορεινό. Το χωρίο κατέχει μεγάλη αγροτική περιφέρεια, η οποία σκεπάζεται με ελιές, για αυτό έχει μεγάλη παραγωγή λαδιού και με αρωματικά φυτά Το χωριό έχει αξιοθέατα. Ο ιερός ναός του Άγιου Παντελεήμονα περιποιημέν με μεγάλη εξωτερική αυλή.Εντός του χωριού θα συναντήσουμε τρεις μικρότερες εκκλησιές των Άγιο Γεώργιο, των Άγιο Κωνσταντινο και Αγια Αικατερίνη και των Άγιο Ραφαήλ. Στη συνέχεια βρίσκουμε το Δημοτικό Σχολείο που πλέον αξιοποιείται ως πολιτιστικό κέντρο,φιλοξενώντας διαφορες εκδηλώσεις.Δίπλα απο το σχολείο βρίσκεται ενα μεγάλο πάρκο με χώρο αναψυχής για μικρά παιδιά και υπαίθριο πάρκο.Στο κέντρο του χωριού βρίσκουμε την πλατεία την οποία σκεπάζει ένας αιωνόβιος πλατανος. Δίπλα από την πλατεία βρίσκονται οι παραδοσιακές βρύσες του χωριού. Στα παλιά χρόνια οι κάτοικοι προμηθευονταν νερό από εκεί. Το χωριό είναι φημισμένο για την αγγειοπλαστική τέχνη αλλά και για τα αρωματικά φυτά. Μεγάλες εκδηλώσεις του χωριού είναι το πανήγυρη τής Αγίας Κυριακής που γιορτάζει στις εφτά Ιουλίου και η εορτή του Αγίου Παντελεήμων στις εικοσιεφτά Ιουλίου. Στη θέση που είναι χτισμένο το χωριό έχουμε την δυνατότητα να βλέπουμε μια απέραντη θέα που ξεκινά από το Πυθαγόρειο ,το Ποτοκακι,τους Μύλους και το Ηραίον μέχρι τα παράλια τής Μικράς Ασίας. Λίγο πιο έξω από το χωριό βρίσκεται το Μοναστήρι της Μεγάλης Παναγίας μνημείο πολιτιστικής και Ελληνορθόδοξης κληρονομιάς που χρονολογείται το 1586 μ.Χ., το Ασκητικό Κελί του Ευαγγελισμού της Θεοτόκου, καθως και τα εκκλησάκια του Αγίου Παισίου,της Μεταμόρφωσης του Σωτήρος, Αγίου Ιωάννη και της Αγίας Κυριακής. Κοντά στο χωριό υπήρχε ο ναός της Καρποφάγου Αρτέμιδος στους ειδωλολατρικούς χρόνους. Το όνομά του είναι καινούργιο. Στους παλαιότερους χρόνους λεγόταν Πέντε Σπίτια. Ένα από αυτά τα 5 σπίτια σώζεται μέχρι σήμερα. Στη συνέχεια το χωριό μετονομάστηκε σε Κουμαραδαίοι λόγο τον πολλών κουμαριών(είδος θάμνου-φυτού) που βρίσκονται γύρω από το χωριό Κουμαραδαίοι, ιστότοπος Δήμου Πυθαγορείου Κουμαραδαίοι απο τον ιστότοπο SamosIn.gr
Άλεξ Χου Άντερσεν

Ο Άλεξ Χου Άντερσεν (δανικά:Alex Høgh Andersen ,γεννημένος στις 20 Μαΐου 1994) είναι Δανός ηθοποιός και φωτογράφος. Είναι κυρίως γνωστός για το πρωταγωνιστικό ρόλο του ως Άιβαρ ο Ασπόνδυλος στην ιστορική δραματική τηλεοπτική σειρά του History channel Βίκινγκς.

 Γεννήθηκε και μεγάλωσε σε μια μικρή πόλη νοτιοδυτικά της Κοπεγχάγης που ονομάζεται Slagelse . Ο Άντερσεν ανακάλυψε την αγάπη του για το χώρο της υποκριτικής όταν ήταν ακόμα στο σχολείο συμμετέχοντας σε θεατρικές παραστάσεις .Συμμετείχε σε πολλά μουσικά έργα και όπως και οι συνομήλικοί του, άρχισε να κάνει ακρόαση για ρόλους ταινιών. Στα 17 του, συνειδητοποίησε τη διαφορά μεταξύ των ρόλων μίας ζωντανής παράστασης και αυτών μπροστά από μια κάμερα. Αυτό τον ώθησε να σπουδάσει Κινηματογραφικές Σπουδές στο Πανεπιστήμιο της Κοπεγχάγης .Στον ελεύθερο χρόνο του ασχολείται με τη φωτογραφία και σκηνοθετεί ταινίες μικρού μήκους.
Ελληνικές αυτοδιοικητικές εκλογές 1903

Οι ελληνικές αυτοδιοικητικές εκλογές 1903 ήταν οι πρώτες δημοτικές εκλογές του 20ού αιώνα που διεξήχθησαν στην Ελλάδα. Πραγματοποιήθηκαν την Κυριακή 7 Σεπτεμβρίου του 1903, με το πολύπλοκο εκλογικό σύστημα του "σφαιριδίου".

 Την παραμονή των εκλογών σημειώθηκαν αιματηρές συμπλοκές και ταραχές σε αρκετές περιοχές της Πελοποννήσου όπως σε Αχαΐα, Ηλεία, Λεχαινά, Δολιανά, Αμαλιάδα, Τρίκαλα Κορινθίας αλλά και στην Πάτρα, όπως και στον Τύρναβο αλλά και στην Άμφισσα. Την εκλογική διαδικασία αμαύρωσε ο φόνος ενός πολίτη, φίλου του εκλεγέντος δημάρχου στη Νεμέα Επεισόδια σημειώθηκαν όμως και στην Αθήνα πρώτιστα, δευτερευόντως δε στον Πειραιά. Στην Αθήνα δήμαρχος για δεύτερη συνεχόμενη φορά εκλέχθηκε ο Σπυρίδων Μερκούρης με 10.923 "ναι", έναντι 6.293 του αντιπάλου του (Κ. Αγγελόπουλος) ενώ συμβολικά μετείχε και ο Κ. Γουρδέλης. Το αποτέλεσμα των εκλογών στην Αθήνα προκάλεσε την οργή του τότε πρωθυπουργού της χώρας Δημ. Ράλλη, όπως και την απογοήτευση του επικεφαλής του "Εθνικού Κόμματος" Θεόδ. Δηλιγιάννη Ο Μερκούρης ανέλαβε τα καθήκοντά του στις 31 Δεκεμβρίου. Στον Πειραιά επικράτησε ο Παύλος Δαμαλάς που υπερίσχυσε των Αθ. Μουτσόπουλου, κατόπιν ενστάσεως που υπέβαλε για δωροδοκίες, πλαστογραφίες (έως και ψήφοι 500 νεκρών καταγγέλθηκαν ) και αλλοίωση των αποτελεσμάτων (αρχικά πάντως ανακοινώθηκε νίκη του Μουτσόπουλου), Σ. Κριτσίλη, Αλ. Μελετόπουλου και Πέτρου Μουτσόπουλου. Ο Π. Δαμαλάς ανέλαβε επίσημα στις 22 Δεκεμβρίου 1903. Στην Πάτρα επικράτησε και πάλι ο Δημήτριος Βότσης, όπως και στα 1899. Στο Βόλο εξελέγη ο κ. Γεωργιάδης σε βάρος των κ.κ. Λαναρά και Μαρκίδη. Στο Μεσολόγγι εκλέχθηκε ο "τρικουπικός" υποψήφιος, Σωκράτης Στάικος Αμφότεροι είχαν επίσης επικρατήσει και στα 1899 Όλοι οι δήμαρχοι της Αθήνας
Δωροθέα Χέντβιχ του Μπράουνσβαϊγκ-Βόλφενμπυτελ

Η Δωροθέα Χεδβίγη (γερμ. Dorothea Hedig von Braunschweig-Wolfenbüttel, 3 Φεβρουαρίου 1587, Βόλφενμπυτελ - 16 Οκτωβρίου 1609, Tσερμπστ) από τον Οίκο των Γουέλφων ήταν κόρη του Δούκα του Μπράουνσβαϊγκ-Λύνεμπουργκ-Βόλφενμπυτελ και με τον γάμο της έγινε Πριγκίπισσα του Άνχαλτ-Τσερμπστ.

 Η Δωροθέα Χεδβίγη ήταν η πρώτη κόρη (το μόνο τέκνο από τον 1ο γάμο) του Ερρίκου Ιουλίου του Μπράουνσβαϊγκ-Λύνεμπουργκ-Βόλφενμπυτελ από τον 1ο γάμο του με τη Δωροθέα των Βέττιν, κόρη του Αυγούστου της Σαξονίας. Η γέννησή της προκάλεσε το τέλος της μητέρας της. Η Δωροθέα Χεδβίγη παντρεύτηκε στις 29 Δεκεμβρίου 1605 στο Βόλφενμπυτελ τον Ροδόλφο του Άνχαλτ-Τσερμπστ. Απεβίωσε στη γέννηση του τέταρτου παιδιού της, μίας θνησιγενούς κόρης, που γεννήθηκε μία ώρα μετά το τέλος της μητέρας της. Η πριγκίπισσα τάφηκε στην Εκκλησία Μπαρτόλομαϊ στο Τσερμπστ. Το μόττο της ήταν: Ο φόβος του Κυρίου είναι η αρχή της σοφίας. Από τον γάμο της με τον Ροδόλφο του Άνχαλτ-Τσερμπστ απέκτησε τα ακόλουθα παιδιά: μία κόρη 1606. Δωροθέα 1607–1634, παντρεύτηκε τον Αύγουστο Β΄ του Μπράουνσβαϊγκ-Βόλφενμπυτελ. Ελεονώρα 1608–1680, παντρεύτηκε τον Φρειδερίκο του Σ.Χ.Σ.Νόρμπουργκ. μία κόρη 1609, θνησιγενής. Αύγουστος B. Michaelis, Julius Wilhelm Hamberger: Einleitung zu einer volständigen Geschichte der Chur- und Fürstlichen Häuser στο Teutschland, τόμος. 3, Meyer, 1785, σελ. 674
Disney's Pocahontas

Το Disney's Pocahontas είναι βιντεοπαιχνίδι πλατφόρμας βασισμένο στην ταινία του Disney με το ίδιο όνομα. Το παιχνίδι δημιουργήθηκε από την Funcom Oslo και κυκλοφόρησε την 1 Ιανουαρίου του 1996. Αργότερα, στις 10 Ιουνίου του ίδιου έτους και σχεδόν ένα χρόνο μετά την πρεμιέρα της ταινίας, κυκλοφόρησε και μία εκδοχή για το Game Boy, η οποία αναπτύχθηκε από την Tiertex Design Studios. Την ίδια περίοδο, άλλη μία εκδοχή του για το Super Nintendo Entertainment System ήταν υπό ανάπτυξη, αλλά τελικά ακυρώθηκε, διότι είχε μείνει πολύ πίσω για να συμπέσει με την εκδοχή για το Mega Drive της Sega.

 Ο παίκτης χειρίζεται την πρωταγωνίστρια Pocahontas και τον Meeko, εναλλάσσοντάς τους όταν χρειαστεί να ξεπεραστούν εμπόδια. Όσο το παιχνίδι προχωρά, η Pocahontas αποκτά ειδικές ικανότητες μιλώντας με τα πνεύματα διαφόρων ζώων, αφού τα βοηθήσει πρώτα. Το παιχνίδι ακολουθεί τη βασική ιστορία της ταινίας, με μερικές διαφορές σε κάποιες καταστάσεις και γεγονότα. Η εκδοχή του Disney's Pocahontas για το Mega Drive δέχθηκε κυρίως θετικές αντιδράσεις από τους κριτικούς. Οι τέσσερις reviewers του Electronic Gaming Monthly σχολίασαν αρνητικά το χειρισμό του παιχνιδιού, αλλά επαίνεσαν τα γραφικά του και κυρίως τον καινοτόμο και προκλητικό σχεδιασμό των παζλ, βαθμολογώντας το με 7 στα 10. Αντιθέτως, το GamePro βρήκε τα παζλ πολύ απλοϊκά και αδιάφορα, αλλά ένιωσε ότι ήταν λογικό για το νεαρό κοινό στο οποίο απευθύνεται το παιχνίδι, ωστόσο επαίνεσε τα γραφικά του. Disney's Pocahontas at MobyGames
Ντόναλντ Άνταμσον

Ο Ντόναλντ Άνταμσον (αγγλ. Donald Adamson, γεννημένος στις 30 Μαρτίου 1939) — Βρετανός λόγιος και ιστορικός που ειδικεύεται στην ιστορία της Γαλλίας.Έxει ακαδημαϊκούς τίτλους στο Πανεπιστήμιο της Οξφόρδης και το έτoς 1989 εκλέχθηκε επισκέπτης καθηγητής Ιστορίας στο Κολέγιο Βόλφσον του Κέιμπριτζ.

 Μπλεζ Πασκάλ Ιωαννίτες Ιππότες Ιππότης του Ακαδημαϊκού Φοίνικα, 1986 Ιππότης του Άγίου Ιωάννη, 1998 Σταυρός αξίας pro Merito Melitensi, 2013 Αξιωματικός του τάγματος των Τεχνών και των Γραμμάτων, 2022;Fellow της Βασιλικης Ακαδημίας της Λογοτεχνίας (FRSL), 1983. Burke's Peerage & Baronetage (Αγγλικά) Debrett's People of Today Αρχειοθετήθηκε 2015-02-05 στο Wayback Machine.
Έλληνες της Ουκρανίας

Οι Έλληνες της Ουκρανίας είναι η ελληνική εθνική μειονότητα που κατοικεί στην Ουκρανία, αναγνωρισμένη επίσημα από το ουκρανικό κράτος. Η πλειονότητά τους είναι συγκεντρωμένοι γύρω από την πόλη της Μαριούπολης. Σύμφωνα με την Ουκρανική απογραφή του 2001 στην Ουκρανία κατοικούν 91.548 Έλληνες, οι οποίοι αποτελούν το 0,2% του πληθυσμού της χώρας.

 Ελληνική παρουσία στον Εύξεινο Πόντο υπάρχει από την αρχαιότητα. Οι πρώτες Ελληνικές αποικίες στις ακτές της σημερινής Ουκρανίας ιδρύθηκαν κατά τον 6ο αιώνα π.Χ.. Οι κάτοικοι αυτών τον αποικιών έκαναν συχνά εμπόριο με άλλους λαούς της Μαύρης Θάλασσας (Σκύθες, Κιμμέριους, Γότθους, Μαιώτες). Μετά την εισβολή των Μογγόλων στις στέπες του βορρά, οι Τατάροι που τους ακολουθούσαν κατέβηκαν νοτιότερα προς την Κριμαία. Οι αρχαίοι κάτοικοί της οι Έλληνες παρέμειναν μόνο στους νότιους λόφους της Κριμαίας. Αργότερα με την συναναστροφή τους με τους Τατάρους, ορισμένοι Έλληνες εγκατέλειψαν την μητρική τους γλώσσα τα Ελληνικά και χρησιμοποίησαν την Ουρούμ μια διάλεκτο της κριμαϊκής ταταρικής γλώσσας. Οι Έλληνες συνυπήρχαν με τους Τατάρους της Κριμαίας μέχρι που η Ρωσική Αυτοκρατορία κατέλαβε την Κριμαία. Τότε η αυτοκράτειρα Αικατερίνη η Μεγάλη αποφάσισε να μετατοπίσει τον πληθυσμό των Ελλήνων της Κριμαίας στις βόρειες ακτές της Αζοφικής Θάλασσας, προκειμένου να τους προφυλάξει από τις επιδρομές των Οθωμανών. Αυτοί εγκαταστάθηκαν σε διάφορα χωριά γύρω από το Ντονέτσκ και τη Μαριούπολη. Κατά τα έτη 1828-1856 εγκαταστάθηκαν στην ευρύτερη περιοχή χιλιάδες Έλληνες. Από το 1810 έως το 1873 η Μαριούπολη με τα γύρω ελληνικά χωριά αποτελούσε «ελληνική διοικητική περιοχή». Μέχρι το 1859 στην περιοχή της Μαριούπολης δεν επιτρεπόταν εγκατάσταση ατόμων άλλης εθνικότητας. Το 1937 ο Ιωσήφ Στάλιν οργάνωσε εκκαθαρίσεις εναντίον των Ελλήνων με αποτέλεσμα 30.000 Έλληνες να μεταφερθούν σε Γκουλάγκ της Σιβηρίας. Εξαιτίας της μεγάλης καταπίεσης του ελληνικού πληθυσμού πολλοί Έλληνες της περιοχής αναγκάστηκαν να δηλώσουν ότι ανήκουν στη ρωσική ή στην ουκρανική εθνότητα.Σύμφωνα με απογραφή του 1989 στην περιοχή της Αζοφικής θάλασσας, κατοικούσαν 104.091 Έλληνες, αλλά στην πραγματικότητα είναι περισσότεροι, αν λάβουμε υπόψη και αυτούς, που στο παρελθόν είχαν αναγκαστεί να εμφανίζονται είτε ως Ρωσικής καταγωγής είτε ως Ουκρανικής καταγωγής. Οι Έλληνες της Μαριούπολης μιλούν μία ιδιαίτερη ελληνική διάλεκτο του Εύξεινου Πόντου, τα Μαριουπολίτικα.Σύμφωνα με την απογραφή του 2001 έχουν απομείνει 91.500 Έλληνες, η πλειονότητά τους στην περιφέρεια Ντονέτσκ. Ελληνικά μνημεία πολιτιστικής κληρονομιάς στην Ουκρανία Έλληνες της Κριμαίας Πόντιοι Ελληνική επιχείρηση της Εν Κα Βε Ντε
Ερρίκος δε Αραγόν υ Πιμέντελ

O Ερρίκος, ισπαν. Enrique (25 Ιουλίου 1445 - 2 Ιουλίου 1522) από τον Οίκο της Τραστάμαρα ήταν κόμης τού Αμπούριας και κόμης, αργότερα 1ος δούκας, τού Σεγόρβε. Υπηρέτησε ως αντιβασιλιάς της Καταλωνίας (1479-93).

 Ήταν το μόνο τέκνο τού Ερρίκου κόμη τού Αμπούριας και της Βεατρίκης δε Πιμέντελ. Το 1445 διαδέχθηκε τον πατέρα του ως κόμης τού Αμπούριας και κόμης τού Σεγόρβε. Υπηρέτησε τον θείο του Αλφόνσο Ε΄ ως αντιβασιλιάς. Το 1469 η κομητεία της Σεγόρβε αναβαθμίστηκε σε δουκάτο από τον θείο του Ιωάννη Β΄ της Αραγωνίας. Το 1479 βασιλιάς έγινε ο εξάδελφός του Φερδινάνδος Β΄ της Αραγωνίας, γιος τού Ιωάννη Β΄ και τον διόρισε αντιβασιλιά της Καταλωνίας. Ο Ερρίκος απεβίωσε το 1522 στο κάστρο τού Εμπούριες και τάφηκε στη μονή Ποβλέτ. Νυμφεύτηκε το 1488 τη Γκουιόμαρ, κόρη τού Αλφόνσου 1ου κόμη τού Φάρο και αδελφή τού Φανττρίκε ντε Πορτούγκαλ πολιτικού στην Πορτογαλία και είχε τέκνα: Αλφόνσος 1489-1563, κόμης τού Αμπούριας, δούκας τού Σεγόρβε και αντιβασιλιάς της Βαλένθια. Ισαβέλλα 1491-1530, παντρεύτηκε τον Ίνιγκο Λόπες ντε Μενντόσα 4ο δούκα τού Ινφανντάτο. Gran enciclopèdia catalana www.censoarchivos.mcu.es
Άννα Θηρεσία της Σαβοΐας

Η Άννα Θηρεσία (ιταλ. Anna Theresa di Savoia, 1 Νοεμβρίου 1717 - 5 Απριλίου 1745) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε πριγκίπισσα του Σουμπίζ.

 Ήταν η μόνη κόρη του Βίκτωρα Αμεδαίου Α΄ της Σαβοΐας-Καρινιάνο και της Μαρίας Βικτωρίας της Σαβοΐας, κόρης του Βίκτωρα Αμεδαίου Β΄ της Σαρδηνίας. Ο σύζυγός της Σαρλ ντε Ροάν ήταν γιος της Ανν Ζυλί ντε Μελύν, κόρης της Ελισάβετ Θηρεσίας της Λωρραίνης. Παντρεύτηκε το 1741 τον Σαρλ ντε Ροάν, Πρίγκιπα του Σουμπίζ και είχε τέκνο: Βικτουάρ 1743-1807, παντρεύτηκε τον Ανρί Λουί ντε Ροάν, Πρίγκιπα του Γκεμενέ. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 97.
Ιερά Μητρόπολις Χονγκ Κονγκ και Νοτιοανατολικής Ασίας

Η Ιερά Μητρόπολις Χονγκ Κονγκ και Νοτιοανατολικής Ασίας (γνωστή επίσης με το ακρονύμιο OMHKSEA, δηλαδή Orthodox Metropolitanate of Hong Kong and South East Asia) είναι εκκλησιαστική επαρχία του Οικουμενικού Πατριαρχείου, με έδρα το Χονγκ Κονγκ. Υπό την πνευματική της δικαιοδοσία η Ιερά Μητρόπολις περιλαμβάνει το Χονγκ Κονγκ, την Λαϊκή Δημοκρατία της Κίνας, το Μακάο, την Ταϊβάν, τις Φιλιππίνες, το Βιετνάμ, την Καμπότζη, το Λάος, την Ταϋλάνδη, την Μυανμάρ και την Μογγολία.

 Ιδρύθηκε με απόφαση της Ιεράς Συνόδου του Οικουμενικού Πατριαρχείου τον Νοέμβριο του 1996. Η δικαιοδοσία της νέας Μητροπόλεως εκτεινόταν στις χώρες Χονγκ Κονγκ (τότε Βρετανικό προτεκτοράτο), Κίνα, Ταϊβάν, Φιλιππίνες, Βιετνάμ, Λάος, Καμπότζη, Ταϊλάνδη, Μιανμάρ (πρώην Βιρμανία), Μαλαισία, Σιγκαπούρη, Ινδονησία, Μπανγκλαντές, Ινδία, Σρι Λάνκα, Μαλδίβες Νήσους, Νεπάλ, Μπουτάν, Πακιστάν, Αφγανιστάν. Στις 2 Δεκεμβρίου 1996 με απόφαση της Αγίας και Ιεράς Συνόδου του Πατριαρχείου εξελέγη ο Αρχιμανδρίτης Νικήτας Λούλιας ως ο πρώτος Μητροπολίτης Χονγκ Κονγκ, που ενθρονίστηκε και ανέλαβε καθήκοντα στις 12 Ιανουαρίου 1997. Η Ιερά Μητρόπολη Χονγκ Κονγκ χαρακτηρίστηκε, ως η γεωγραφικά μεγαλύτερη Ορθόδοξη Μητρόπολη του Οικουμενικού Πατριαρχείου. Από τους κληρικούς που υπηρέτησαν στην Ιερά Μητρόπολη Χονγκ Κονγκ αναδείχθηκαν διάφοροι ιεράρχες, όπως οι Μητροπολίτες Άκκρας Γεώργιος, Βρυούλων Επιφάνιος, Μαδαγασκάρης Ιγνάτιος, Ειρηνουπόλεως Δημήτριος κ.ά. Τον Αύγουστο 2007, ο Μητροπολίτης Νικήτας μετετέθη ως Μητροπολίτης Δαρδανελλίων και η κενή θέση επληρώθη με απόφαση της Ιεράς Συνόδου στις 9 Ιανουαρίου 2008, με την εκλογή του Αρχιμανδρίτη Νεκταρίου Τσίλη ως νέου Μητροπολίτη. Με την ίδια απόφαση της Ιεράς Συνόδου του Οικουμενικού Πατριαρχείου αποσπάσθηκε η Σιγκαπούρη στην οποία ιδρύθηκε νέα Μητρόπολη, με δικαιοδοσία στη Νότια Ασία. Ιστοσελίδα Ιεράς Μητροπόλεως Χονγκ Κονγκ Ιστοσελίδα Ιεράς Μητροπόλεως Χονγκ Κονγκ (Αγγλικά)
With a Child's Heart

Το With a Child's Heart είναι κομμάτι του Στηβ Γουόντερ για το άλμπουμ Up-Tight. Το κομμάτι είχε ως Β-side το single Nothing's Too Good for My Baby.

 Το τραγούδι επανεκτελέστηκε από τον Μάικλ Τζάκσον για το άλμπουμ Music & Me. Το τραγούδι έφθασε στη 50η θέση στο Billboard Pop Singles, στη 14η θέση στο US R&B Chart και στη 23η θέση του US Αdult Contemporary Chart. Μαζί με το κομμάτι κυκλοφόηρσε και το Morning Glow, σύνθεση του Στέφεν Σχβάρτζ. Σε μια συνέντευξη του με τον Μάρτιν Μπασίρ, ο Τζάκσον δήλωσε ότι δεν θυμάται τις ηχογραφήσεις του κομματιού, καθώς και τους στίχους του. Το With a Child's Heart επανεκτελέστηκε από την Ραβέν-Σιμόν, για το δεύτερο άλμπουμ της, Undeniable. Κυκλοφόρησε ως single το 1999. Η Ραβέν έκανε περιοδεία στις ΗΠΑ σε αρκετά σχολία και malls για να προωθήσει το single, και πήγε σε περιοδεία με τους *NSYNC. Για αυτό το κομμάτι έγιναν 3 μουσικά βίντεο: το πρώτο για την uptempo version, το δεύτερο για την ballad version και το τρίτο για το remix. Παρά τα μουσικά βίντεο, το single απέτυχε να λάβει θέσεις στα τσαρτ. With a Child's Heart (Uptempo version) – 3:53 With a Child's Heart (Ballad version) – 5:34 With a Child's Heart (Bonus Remix Uptempo version) – 3:38 With a Child's Heart (International Bonus House Mix) – 4:21
Α.Ο. Καβάλα 86

Ο Αθλητικός Ομιλος Καβάλα 86 είναι γυναικείος ποδοσφαιρικός σύλλογος με έδρα την Καβάλα. Ιδρύθηκε το 1986 και διεξάγει τους εντός έδρας αγώνες στο Δημοτικό Στάδιο Ανθή Καραγιάννη.

 Το γυναικείο ποδόσφαιρο άρχισε να οργανώνεται στην περιοχή το 1984, με την ίδρυση του αθλητικού σωματείου «Αλκυονίδες Καβάλας». Ο Α.Ο. Καβάλα 86 ιδρύθηκε το 1986. Κύρια χρώματα της ομάδας αποτελούν το άσπρο και το μπλε, ενώ σε πιο σπάνιες περιπτώσεις χρησιμοποιεί και το κόκκινο.Η ομάδα έχει κατακτήσει δύο Πρωταθλήματα Ελλάδος το 1993 και το 2001, όπως και ένα Κύπελλο Ελλάδος το 2001, χρονιά κατά την οποία πραγματοποίησε το λεγόμενο "νταμπλ". Επίσης, έχει κερδίσει τρία Περιφερειακά Πρωταθλήματα το 1997, το 1998 και το 2011. Την περίοδο 2001–02 αγωνίστηκε στο νεοϊδρυθέν τότε Τσάμπιονς Λιγκ Γυναικών, μετέχοντας σε προκριματικό όμιλο που φιλοξενήθηκε στο Άμστερνταμ. Πρωταθλήματα Ελλάδος (2): 1993, 2001 Κύπελλο Ελλάδος (1): 2001 Περιφερειακά Πρωταθλήματα (3): 1997, 1998, 2011 Επίσημος ιστότοπος Η σελίδα της ομάδας στην UEFA
Δημοψήφισμα των Αντίγκουα και Μπαρμπούντα (2018)

Ένα δημοψήφισμα για σύνταγμα πραγματοποιήθηκε στην Αντίγκουα και Μπαρμπούντα στις 6 Νοεμβρίου 2018, το πρώτο δημοψήφισμα στην ιστορία της χώρας. Η προτεινόμενη συνταγματική τροποποίηση, η οποία τελικά απέτυχε να περάσει, θα καθιστούσε το Δικαστήριο της Καραϊβικής το τελικό εφετείο , αντικαθιστώντας την Δικαστική Επιτροπή του Ανακτοβουλίου που εδρεύει στο Λονδίνο. Για την έγκριση της τροποποίησης απαιτείτο το ελάχιστο ποσοστό 66,6% των έγκυρων ψήφων να είναι υπέρ. Η Γρενάδα διεξήγαγε επίσης δημοψήφισμα για την ένταξη στο Δικαστήριο της Καραϊβικής την ίδια ημέρα. αυτή η ψηφοφορία απέτυχε επίσης να περάσει.

 Οι ψηφοφόροι κλήθηκαν να απαντήσουν με ΝΑΙ ή ΟΧΙ στην ακόλουθη ερώτηση: Συμφωνείτε με το Σύνταγμα της Αντίγκουα και Μπαρμπούντα (τροποποιητικό νομοσχέδιο 2018) το οποίο αποτελεί νομοσχέδιο για μια πράξη που τροποποιεί το Σύνταγμα της Αντίγκουα και Μπαρμπούντα για να τερματίσει το Συμβούλιο της Αυτής Μεγαλειότητας (επίσης γνωστό ως Ανακτοβούλιο) ως το τελευταίο Εφετείο για την Αντίγκουα και Μπαρμπούντα και να το αντικαταστήσει με το Δικαστήριο της Καραϊβικής (επίσης γνωστό ως CCJ); Το τελικό αποτέλεσμα ήταν 8.509 άτομα υπερψήφισαν την τροπολογία ενώ 9.234 ψήφισαν κατά. Η συμμετοχή ήταν 33,6% του εκλογικού σώματος.
Νέβουλος

Ο Νέβουλος ήταν Σλάβος, μεταξύ αυτών που εγκαταστάθηκαν από τον Ιουστινιανό Β' στη Βιθυνία, ύστερα από την εναντίον τους νίκη, κατά την εκστρατεία του προς Θεσσαλονίκη (688 μ.Χ.)..

 Ο Ιουστινιανός Β', για να αντιμετωπίσει τους Άραβες, επιστράτευσε τριάντα χιλιάδες από τους Σλάβους που είχε εγκαταστήσει στη Βιθυνία, βάζοντας επί κεφαλής τους τον Νέβουλο. Πλαισιώνοντας το θεωρούμενο ως «επίλεκτο» αυτό σώμα με άλλα ιππικά και στρατιωτικά τμήματα, ο Ιουστιανός Β' παρεβίασε τη συνθήκη ειρήνης που είχε συνάψει με τους Άραβες και επιτέθηκε εναντίον τους.. Παρά τις προσπάθειες των Αράβων να διατηρήσουν την ειρήνη, ο Ιουστινιανός παρέμεινε ανενδοτος. Οι Άραβες αντεπιτέθηκαν, υψώνοντας μάλιστα ως "φλάμουλον" (=σημαία, λάβαρο) το έγγραφο της συνθήκης ειρήνης (την οποία είχε καταπατήσει ο Ιουστινιανός Β'), και η κρίσιμη μάχη συνάφθηκε στην Σεβαστούπολη της Αρμενίας, το 692 μ.Χ. .. Η μάχη διεξάχθηκε με σκληρότητα και διάρκεσε πολύ. Αρχικώς νικούσαν οι Βυζαντινοί, αλλά οι Άραβες δωροδόκησαν τον Νέβουλο ("διά κουκούρου γέμοντος νομισμάτων"), ο οποίος αυτομόλησε προς αυτούς, ακολουθούμενος από είκοσι χιλιάδες (20.000) Σλάβους στρατιώτες. Η αυτομολία ενός τόσο μεγάλου τμήματος του στρατεύματος οδήγησε σε ήττα των Βυζαντινών, οι οποίοι δεν μπόρεσαν να αντιμετωπίσουν τους συνενωμένους Άραβες και Σλάβους και τράπηκαν σε φυγή.. Η οργή του Ιουστινιανού Β' στράφηκε κατά των οικογενειών των αυτομόλων Σλάβων που είχαν εγκατασταθεί στη Βιθυνία, πολλών από τους οποίους διέταξε τη θανάτωση με πνιγμό στον κόλπο της Νικομηδείας.. Ιουστινιανός Β' Ι. Καραγιαννόπουλος: Ιστορία του Βυζαντινού Κράτους, τ. Β', σελ. 98-101.
Virtaal

Το Virtaal είναι ένα εργαλείο μετάφρασης με υποβοήθηση υπολογιστή γραμμένο στη γλώσσα προγραμματισμού Python. Είναι ελεύθερο λογισμικό που αναπτύχθηκε και συντηρείται από το Translate.org.za.Το Virtaal δημιουργήθηκε χρησιμοποιώντας το πακέτο εργαλείων μετάφρασης που του επιτρέπει να επεξεργαστεί έναν αριθμό από μεταφράσεις και μορφές τοπικοποίησης.

 Η βασική αρχή πίσω από τη σχεδίαση του Virtaal είναι η βελτιστοποίηση της διεπαφής για την τοπικοποίηση. Αυτό περιλαμβάνει την επιβεβαίωση ότι όλη η σχετική λειτουργικότητα είναι προσβάσιμη μέσω του πληκτρολογίου και ότι οι απαιτούμενες πληροφορίες εμφανίζονται πάντα κατά τον καλύτερο δυνατό τρόπο. Η εργασία στο Virtaal ξεκίνησε το 2007 με μια αρχική έκδοση 0.1 που έγινε με μικρό αριθμό τοπικοποιήσεων ανοικτού κώδικα. Η έκδοση 0.2, εκδόθηκε τον Οκτώβριο του 2008, έγινε η πρώτη επίσημη έκδοση. Το όνομα Virtaal, προφέρεται "fərˈtɑːl", είναι ένα παιχνίδι με τις λέξεις. Στα Afrikaans, μια επίσημη γλώσσα της Νότιας Αφρικής όπου εδρεύει το Translate.org.za, η έκφραση "vir taal" σημαίνει "για τη γλώσσα", ενώ η λέξη "vertaal" (που προφέρεται το ίδιο "vir taal") σημαίνει "μετάφραση". Το Virtaal δουλεύει άμεσα με οποιαδήποτε δίγλωσσα αρχεία (που περιέχουν και γλώσσα πηγής και γλώσσα στόχο) που καταλαβαίνει το πακέτο εργαλείων μετάφρασης. Αυτό συμπεριλαμβάνει XLIFF, Gettext PO και MO, ποικίλα αρχεία Qt (.qm, .ts, .qph), Wordfast μεταφραστική μνήμη, TBX, TMX και γλωσσάρια OmegaT. Απλή ενιαία προβολή διεπαφή επισήμανση χρώματος αυτόματη διόρθωση αυτόματη συμπλήρωση Φιλτράρισμα τμημάτων περιεχομένου: Όλα τα τμήματα Τμηματικές μεταφράσεις και αμετάφραστα τμήματα Όλα τα τμήματα που ταιριάζουν σε μια συμβολοσειρά αναζήτησης (περιλαμβάνει διάκριση πεζών-κεφαλαίων και κανονικές εκφράσεις Python) Αναζήτηση και αντικατάσταση με κανονικές εκφράσεις και κανονικοποίηση Unicode Μεταφραστική μνήμη με πολλές υποστηρίξεις: Τοπική βάση δεδομένων μεταφραστικής μνήμης (συμπεριλαμβανόμενου του τρέχοντος αρχείου) Απομακρυσμένη βάση δεδομένων μεταφραστικής μνήμης (όπως ένας εξυπηρετητής γραφείου TM) Open-Tran.eu μηχανή μετάφρασης μέσα από Apertium, Google Translate, Microsoft Translator, Moses ή τη βιβλιοθήκη libtranslate που παρέχει πρόσβαση σε πολλές άλλες TinyTM Βοήθεια ορολογίας από: Αυτόματα λαμβανόμενα αρχεία Τοπικά αρχεία ορολογίας Open-Tran.eu Αναγνώριση και εύκολη εισαγωγή των δεσμευτικών θέσης ταυτοποίηση γλώσσας Ελέγχους ποιότητας υποβοηθούμενη μετάφραση με υπολογιστή Επίσημος ιστότοπος IRC developer channel on freenode